Cerpen Loghat Nogori - SOFEA
Cerpen ini hamba hasilkan dihujung tahun 90'an dulu. Dah agak lama, kira taraf retro la gamaknya......
Suasano godong kek kampung Seri Jemapoh pagi tu cam biaso, highuk pikuk dek sogho bebudak mudo.Ado pun higuk pikuk itu bukanlah disobabkan dek ado mesorat atau ado persidangan tapi disobabkan dio oghang ni tongah celen main dam. Inilah satu-satunyo tompek lepak paling ngam kek Jemapoh.Sambil bughak-bughak buleh jugak order teh atau air botol, lopeh tu buleh pulak masuk buku.Ini yolah kojo bebudak mudo kek kampung ni, banyak membuang maso.Kok kojo pun selalunyo tak totap asik bortukar yo , lopeh tu menonggok balik kek ghumah mak ayah.daghi pagi sampailah ko potang , mombuang maso yo .Kok maso yang berghogo tu dihabihkan dongan membaco bahan-bahan ilmiah, dapek yo monambah pongotahuan. Kok di tanyo pasal IT ontah ado yang tau ontah tidak, kok tau pun mungkin sotakat lagu IT yo.Tapi tak la sumo budak kek kampung ni macam tu, ado yo yang berguno tak mongabihkan bogheh omak bapak , cumo sayang jumlahnyo agak kocik.
min_Latn zsm_Latn min_Latn